ต่างชาติสนลงทุนไทยเพิ่มได้ลดภาษี
รมช.คลัง เผย นักลงทุนต่างชาติสนใจลงทุนไทยเพิ่ม เหตุมีมาตรการลดหย่อนภาษีสูง
26 ม.ค. 2554

รมช.คลัง เผย นักลงทุนต่างชาติสนใจลงทุนไทยเพิ่ม เหตุมีมาตรการลดหย่อนภาษีสูง
นายประดิษฐ์ ภัทรประสิทธิ์ รมช.คลัง กล่าวว่า ได้พบหารือกับนักลงทุนประเทศฝรั่งเศษชั้นนำ 16 แห่ง เช่น บริษัทผลิตเครื่องบินแอร์บัส บริษัทผลิตรถไฟฟ้า และบริษัทผลิตยางรถยนต์มิชลีน ซึ่งนักลงทุนหลายแห่งสนใจที่จะเข้ามาตั้งสำนักงานปฏิบัติงานภูมิภาคใน ไทย (ROH) และตั้งศูนย์กลางการจัดหาสินค้าเพื่อการผลิตระหว่างประเทศ (IPC) เนื่องจากมีมาตรการลดหย่อนภาษีสูง จูงใจมากที่สุดในภูมิภาคขณะนี้
"มีบริษัทชั่นนำในประเทศฝรั่งเศษบอกว่า ได้ย้ายคนมาตั้งสำนักงานในไทย เพื่อขอตั้่ง ROH นานแล้ว ซึ่งทางคลังพร้อมที่จะสนับสนุนอย่างเต็มที่" นายประดิษฐ์ กล่าว
มาตรการ ROH ให้สิทธิพิเศษหลายอย่าง เช่น ไม่ต้องนำเงินรายได้จากต่างประเทศมาเสียภาษีนิติบุคคลในไทยเป็นเวลา 15 ปี ขณะที่รายได้ที่เกิดขึ้นในประเทศก็เสียภาษีนิติบุคคลเพียง 10% นอกจากนี้ชาวต่างชาติที่เข้ามาทำงานใน HOH ก็เสียเงินได้บุคคลธรรมดาเพียง 15% เป็นเวลา 8 ปี
สำหรับมาตรการ IPC ให้สิทธิลดภาษีเ้งินได้นิติืบุคคลเ้หลือ 15% เป็นเวลา 5 ปี และต่างชาติที่เข้ามาทำงานใน IPC เสียภาษีเงินได้บุคคลธรรมดา 15% เป็นเวลา 5 ปี ได้ไม่เกินจำนวน 3 คน